num_pages: 0
description:  	Er noen av oss den vi tror vi er? Da Thereses mormor endelig dør, jubler mange i familien. I etterkant av den for lengst glemte skuespillerinnnes begravelse, avdekkes en dramatisk historie om livslyst, kjærlighetslengsel og om bitre erfaringer; en historie om hvordan hendelser i en livshungrig ungjentes liv kan få skjellsettende konsekvenser for en hel familie. Arsenikktårnet er en bredt anlagt roman, en til dels munter, til dels sørgelig og til dels burlesk fortelling om tre generasjoner kvinner, slik livet utspiller seg for hver av dem gjennom et dramatisk århundre. Den verden Thereses mormor kommer fra, er så forskjellig fra Thereses, at ingen sammenligning er mulig. Finnes det noen som helst forbindelse mellom skjenkestuen i den nordsjællandske landsbyen Hvideleje på begynnelsen av 1900-tallet og dagens Norge? Den unge vertshuspiken som blir misbrukt av faren sin og flykter hjemmefra med en teatertrupp, har tilsynelatende ingenting til felles med den moderne kvinnen som mange tiår senere setter seg på flyet til København for å delta i mormorens begravelse. Det er ingen likhet mellom Malie-Thalia Jebsen og hennes datter Ruby, eller mellom Ruby og hennes datter Therese. Hver for seg representerer de tre kvinnene vesensforskjellige måter å forholde seg til verden og seg selv på. En ung kvinnes erotiske frihetsbehov får konsekvenser for senere generasjoner. Når Thereses mormor dør og begravelsen feires med lettelse og øl og snaps, kunne man tro at historien var over. Men det er der den begynner.
language: None
title: Arsenikktårnet
titlecomplete: Arsenikktårnet
genres: Denmark, Roman, Historical Fiction, Drama, Novels, Fiction, Family, Collections
ratings_count: 493
awards: awardedAt: 978336000000
name: P2-lytternes romanpris
publisher: Tiden Norsk forlag